
הכנסת החמש עשרה                                                                                      נוסח לא מתוקן
    מושב חמישי

פרוטוקול מס' 

מישיבת ועדת הכספים
יום שני, כה' בטבת תשס"ג, 30.12.2002, שעה 11:45


סדר היום:

ערבות מדינה – ביטוח סיכוני מלחמה



נכחו:

   חברי הוועדה:	יעקב ליצמן – היו"ר
		אפי אושעיה
		אבשלום וילן

   מוזמנים:	רן אלון             - חשכ"ל, משרד האוצר
		נוגה שילוח       - חשכ"ל, משרד האוצר
		יצחק קליין      - יובל
		ענת טרייבר     -  ענבל
		נרי אזוגי          - חשב רשות שדות התעופה
		גידי ארנון        - ישראייר
		ראובן משולם  -  ממ"ן
		




יועצת משפטית:		שגית אפיק
                                         ליאורה סידי – מתמחה, לשכה משפטית


מנהל הוועדה:		טמיר כהן

קצרנית:		טלי רם 


ערבות מדינה – ביטוח סיכוני מלחמה

היו"ר יעקב ליצמן:

	שלום. אני קצת חורג ומחדש את הישיבה כדי לא להשאיר את המצב של השבתת המטוסים מחר, על מנת שיהיה להם ביטוח. 

	אני מבין שלאוצר יש הצעת פשרה, אני חושב שהיא יכולה להתקבל.

רן אלון:

	ההצעה אומרת שאנחנו מאשרים את הנוסח כפי שהוא.

היו"ר יעקב ליצמן:

	ארבעה חודשים.

רן אלון:

	כאשר ההארכה היא לשנה, עם אפשרות לתת לחשב הכללי לאשר כל ארבעה חודשים, כל תקופת חיסוי בנפרד, ובמידה שהחשב הכללי יחליט לחדש את הביטוח לתקופה הבאה בתנאים שונים מאלה שמופיעים בפנייה, הוא יפנה לוועדת הכספים מחדש.

דובר:

	אני חושב שאני אומר את המובן מאליו, אבל אני מבין שהחידוש לארבעת החודשים הראשונים שמתחילים מחרתיים, הוא בתנאים הקיימים, באותם מחירים.

היו"ר יעקב ליצמן:

	נכון מאד. אנחנו הכנסנו את חברת ק.א.ל, גם על דעתכם, באותם התנאים.

יצחק קליין:

	על סמך נתונים שתעביר אלינו חברת ק.א.ל, אנחנו נבנה לחברת ק.א.ל תעריף. 

היו"ר יעקב ליצמן:

	חברת ק.א.ל לא נמצאת, לפחות תן לי לייצג אותם. חברת ק.א.ל תשלם פחות מאשר שילמו בשנה הקודמת. 

גידי ארנון:

	אני מבין שגם אם האוצר יגיד שלא לחדש את הערבות, זה יעבור לוועדת הכספים. 

היו"ר יעקב ליצמן:

	חבר הכנסת וילן, מדובר על ארבעה חודשים, על פי התנאים הנוכחיים, אבל אם האוצר ירצה להפעיל אותם, הוא יצטרך לבוא שוב לוועדת הכספים לאשר.

אבשלום וילן:

	ההצעה המקורית שלי היתה שישה חודשים בדיוק בווריאנט הזה.



היו"ר יעקב ליצמן:

	מי בעד ההצעה?

ה צ ב ע ה

בעד – רוב
נגד – אין
נמנעים – אין
הבקשה לחידוש ביטוח נתקבלה.

היו"ר יעקב ליצמן:

	ההצעה אושרה.

	תודה רבה, הישיבה נעולה.


הישיבה ננעלה בשעה 11:50.





